钦定古今图书集成/明伦汇编/氏族典/第350卷 > 《廖用贤尚友录》 > 牛黉
## 钦定古今图书集成/明伦汇编/氏族典/第350卷 > 《廖用贤尚友录》 > 牛黉

按《济宁州志》：“黉，济宁人，尚鲁府定陶县主，封亚中大
夫、宗人府仪宾。为人乐善好施，轻财重义。正德间，大
饥，河决为患，济当要冲，奉命修筑，民贫役重，黉输粟
一千二百石以给工役，济民赖之。事闻，特赐褒美，仍
许入本府志书，以传不朽。其后绿林之扰，郡守修禁
键，募义士，以固金汤，黉与有力焉。”